Zuma-uitjouery wêreldnuusPres. Jacob Zuma by die gedenkdiens Foto: Skermskoot van regstreekse uitsending van eNCA Die uitjouery wat pres. Jacob Zuma Dinsdag tydens die begrafnisdiens van oud-pres. Nelson Mandela in die ENB-stadion in Soweto te beurt geval het, was binne minute wêreldnuus. Binne sowat twee uur het Google reeds bykans 5 miljoen trefslae hieroor geregistreer. Die eerste vlaag nuus hieroor het die wêreld getref toe Zuma se gesig aanvanklik op die groot skerm verskyn, en ‘n deel van die skare hom luidkeels begin uitjou het. Van hulle het ook met die hande die rolbeweging gemaak soos wanneer ‘n sokkerspeler tydens spel vervang word. Klik hier om meer te lees. Die Britse Daily Telegraph, wat die verrigtinge deurgaans op sy webblad byhou, was een van die buitelandse media wat vroeg reeds hieroor ‘n verslag die wêreld ingestuur het. Die Nederlandse Trouw het gou berig dat tientalle wêreldleiers die ooggetuies was van hoe Zuma uitgejou is. Trouw berig voorts dat Zuma omstrede is oor inligting oor skandale waarby hy betrek word. Die meeste publikasies meld dat terwyl Zuma uitgejou is, oud-pres. Thabo Mbeki toegejuig is. Talle publikasies het ‘n skakel waarop die verrigtinge regstreeks in beeld gevolg kan word. Miljoene mense oor die wêreld was vermoedelik ooggetuies van Zuma se vernedering. Volg die diens regstreeks: http://www.youtube.com/watch?v=dbIhuEyo0sI&feature=share